CELEX: 32018D0203
Language: fi
Date: 2018-02-09 00:00:00
Title: Neuvoston täytäntöönpanopäätös (YUTP) 2018/203, annettu 9 päivänä helmikuuta 2018, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta

10.2.2018   
            
            
               FI
            
            
               Euroopan unionin virallinen lehti
            
            
               L 38/23
            
         NEUVOSTON TÄYTÄNTÖÖNPANOPÄÄTÖS (YUTP) 2018/203,
   annettu 9 päivänä helmikuuta 2018,
   Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
   ottaa huomioon Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1) ja erityisesti sen 12 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 31 päivänä heinäkuuta 2015 päätöksen (YUTP) 2015/1333.
            
         
               (2)
            
            
               Yhdistyneiden kansakuntien turvallisuusneuvoston päätöslauselman 1970 (2011) nojalla perustettu Yhdistyneiden kansakuntien turvallisuusneuvoston komitea muutti 2 päivänä helmikuuta 2018 listausta sellaisen aluksen osalta, johon kohdistetaan rajoittavia toimenpiteitä.
            
         
               (3)
            
            
               Päätöksen (YUTP) 2015/1333 liite V olisi sen vuoksi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2015/1333 liite V tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 9 päivänä helmikuuta 2018.
      
         
            Neuvoston puolesta
         
         
            Puheenjohtaja
         
         E. ZAHARIEVA
      
   
   
      (1)  EUVL L 206, 1.8.2015, s. 34.
   
      LIITE
      Korvataan neuvoston päätöksen (YUTP) 2015/1333 liitteessä V olevan B osan (Yhteisöt) 1 kohta seuraavasti:
      
         ”1.   Nimi: NADINE
         
            Alias: ei saatavilla Aiempi alias: ei saatavilla Osoite: ei saatavilla Luetteloon merkitsemisen päivämäärä:21.7.2017 (muutettu 20.10.2017, 27.11.2017, 18.1.2018 ja 2.2.2018)
         
            Lisätiedot
         
         Kansainvälisen merenkulkujärjestön (IMO) tunnistenumero: 8900878. Merkitty luetteloon päätöslauselman 2146 (2014) 10 kohdan a ja b alakohdan nojalla, sellaisena kuin se oli laajennettuna ja muutettuna päätöslauselman 2362 (2017) 2 kohdan nojalla (kielto lastata, kuljettaa tai purkaa lasti aluksesta; kielto tulla satamiin). Päätöslauselman 2146 11 kohdan nojalla pakotekomitea uusi merkitsemisen 18. tammikuuta 2018 ja se on voimassa 17. huhtikuuta 2018 saakka, ellei pakotekomitea sitä lopeta aikaisemmin päätöslauselman 2146 12 kohdan nojalla. Lippuvaltio: Palau. Alus oli 19. tammikuuta 2018 lähellä MUSCATin, OMAN, rannikkoa, sen aluevesien ulkopuolella.”